पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री चिरंजीवी स्वास्थ्य बीमा योजना का शुभारंभ मुख्यमंत्री अशोक गहलोत ने वीडियो कांफ्रेंस से किया। उन्होंने 18 वर्ष से अधिक आयु वालाें के लिए टीकाकरण कार्यक्रम की भी शुरुआत की।
जिला मुख्यालय के वीसी कक्ष से सांसद सीपी जोशी, विधायक चंद्रभान सिंह आक्या, पूर्व विधायक सुरेंद्रसिंह जाड़ावत, नगर परिषद सभापति संदीप शर्मा, उपसभापति कैलाश पंवार, कलेक्टर ताराचंद मीणा, एडीएम (भूमि अवाप्ति) अंबालाल मीणा, जिला परिषद के सीईओ ज्ञानमल खटीक, आयुक्त रिंकल गुप्ता, पीएमओ डॉ दिनेश वैष्णव मौजूद रहे।
वहीं संभागीय आयुक्त राजेंद्र भट्ट, अतिरिक्त संभागीय आयुक्त एलएन मंत्री, एडीएम (प्रशासन) रतन कुमार कलेक्टर कक्ष से वीसी में जुड़े। मुख्यमंत्री ने बताया कि राजस्थान में 70-80 हजार कोरोना सैंपल प्रतिदिन लिए जा रहे हैं। मुख्यमंत्री ने बताया कि चिरंजीवी योजना से प्रत्येक परिवार को 5 लाख रुपए का स्वास्थ्य बीमा सुरक्षा कवच सरकार द्वारा दिया जा रहा है। 31 मई तक बीमा जरूर करवाएं।
पांच दिन पहले की चिकित्सकीय जांच भी शामिल
चिकित्सा मंत्री रघु शर्मा ने कहा कि चिरंजीवी योजना में विभिन्न बीमारियों के उपचार के लिए 1576 पैकेज और प्रोसिजर बनाए गए हैं। मरीज के अस्पताल में भर्ती होने से 5 दिन पहले का चिकित्सकीय परामर्श, जांचें, दवा तथा डिस्चार्ज के बाद के 15 दिनो के संबंधित पैकेज से जुड़े चिकित्सा व्यय भी निःशुल्क उपचार में शामिल होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn